Saziv Vijeća ministara Bosne i Hercegovine (Spasoje Tuševljak)
Treći saziv Vijeća ministara Bosne i Hercegovine konstituisan je 6. juna 2000 i trajao je sve do 18. oktobra 2000. Za predsjedavajućeg izabran je Spasoje Tuševljak. Ovo je prvi saziv na kojem je samo jedan predsjedavajući, nakon što je Ustavni sud Bosne i Hercegovine proglasio neustavnim odredbe Zakona o Vijeću ministara, koje uspostavljaju kopredsjedavajuće i potpredsjedavajućeg Vijeća ministara, jer je u suprotnosti sa članom V, stavke 4. Ustava Bosne i Hercegovine. Također, formirana su 3 nova ministarstva, koja su prenešena sa entitetskog na državni nivo: ministarstvo trezora institucija, ministarstvo za ljudska prava i izbjeglice i ministarstvo za evropske integracije.